જેકેટમાં ફીટ કરેલા નંબર પર અલર્ટ પહોંચી જશે અને જેકેટમાં લાગેલા કેમેરામાં તમામ ઘટના કેદ થઈ જશે, જેથી મહિલા પાસે તેની સાથે થયેલી ઘટનાનો પુરાવો રહેશે. પાંચેય વિદ્યાર્થીઓ છેલ્લા ત્રણ વર્ષથી આ પ્રોજેક્ટ પર કામ કરી રહ્યા હતા. એક જેકેટ બનાવવામાં 15000 રૂપિયા ખર્ચ થયા. વિદ્યાર્થીઓનું કહેવું છે કે જેકેટનું વધુ પ્રમાણમાં ઉત્પાદન થશે ત્યારે જેકેટ બનાવવાનો ખર્ચો ઘટી જશે. બીટેક ઈલેક્ટ્રિકલના આસિસ્ટન્ટ પ્રોફેસર આલોક પાન્ડેએ જણાવ્યું કે કોલેજમાં રિસર્ચ અને ડેવલપમેન્ટ પર બહુ ધ્યાન આપવામાં આવી રહ્યું છે. મહિલાઓની સુરક્ષા માટે આ જેકેટ વરદાન સમાન સાબિત થશે.